Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. Il-Kummissjoni Ewropea Stqarrija għall-istampa Brussell, il-11 ta' Lulju 2013 Il-Karta Ewropea tal-Assigurazzjoni tas-Saħħa: tnejn minn kull ħames Ewropej iġorru waħda magħhom L-aħħar ċifri juru li aktar minn 190 miljun persuna għandhom Karta Ewropea tal-Assigurazzjoni tas-Saħħa (EHIC), li permezz tagħha jistgħu jirċievu kura tas-saħħa f'każ ta' emerġenza u b'hekk ikunu jistgħu jgawdu l-vaganzi tagħhom mingħajr inkwiet meta jsiefru fl-Unjoni Ewropea, fl-Isvizzera, fil-Liechtenstein, fin-Norveġja u fl-Islanda. L-għadd ta' detenturi tal-EHIC żdied b'mod konsistenti. Fl-2012 kien hemm żieda ta' 15-il miljun ċittadin li għandu l-EHIC meta mqabbel mas-sena ta' qabel. László Andor, il-Kummissarju Ewropew għall-Impjiegi, l-Affarijiet Soċjali u l-Inklużjoni qal: "Il-Karta Ewropea tal-Assigurazzjoni tas-Saħħa kienet suċċess kbir, fejn attwalment tnejn minn kull ħames Ewropej għandhom il-karta li tista' tiffrankalhom il-ħin u l-flus jekk jimirdu jew iweġġgħu waqt vjaġġ barra l-pajjiż. Ħafna drabi, min ikollu l-EHIC ma jiltaqa' mal-ebda problema meta jiġi biex jużha. Madankollu, jekk Stat Membru jonqos milli jissodisfa l-obbligi tiegħu skont il-liġi tal-UE u jirrifjuta li jirikonoxxi l-karta, il-Kummissjoni tieħu azzjoni biex tiddefendi d-drittijiet taċ-ċittadini Ewropej." L-EHIC tikkonferma li persuna hija intitolata li tirċievi trattament ta' emerġenza fis-sistema pubblika tal-kura tas-saħħa tal-pajjiż ospitanti bl-istess termini u spejjeż taċ-ċittadini ta' dak il-pajjiż. Il-karta tinħareġ mingħajr ħlas mill-fornitur nazzjonali tal-assigurazzjoni tas-saħħa fil-pajjiż ta' oriġini. L-EHIC ma tistax tintuża biex tkopri trattament ippjanat f'pajjiż ieħor. L-isptarijiet li jipprovdu servizzi ta' saħħa pubblika huma obbligati li jirrikonoxxu l-EHIC. Fil-biċċa l-kbira tal-każijiet, il-pazjenti li jippreżentaw l-EHIC, jirċievu l-kura tas-saħħa neċessarja u jiġu rimborżati mingħajr l-ebda problema. F'każ li l-EHIC ma tiġix aċċettata, il-pazjenti għandhom jikkuntattjaw lill-awtorità tas-saħħa rilevanti fil-pajjiż li qed iżuru. In-numri ta' kuntatt ta' emerġenza huma faċilment aċċessibbli permezz tal-applikazzjoni tal-EHIC għall-ismartphones u t-tablets (ara hawn taħt). F'każ li xorta waħda ma tiġix aċċettata, il-pazjenti għandhom jitolbu l-appoġġ tal-awtoritajiet tas-saħħa tal-pajjiż ta' oriġini tagħhom. Jekk jibqgħu jiltaqgħu ma' problemi, il-pazjenti għandhom jikkuntattjaw lill-Kummissjoni Ewropea. Il-Kummissjoni tista' tinvestiga l-pretensjonijiet u tqajjem il-kwistjoni mal-awtoritajiet tal-pajjiż ikkonċernat, kif għamlet dan l-aħħar ma' Spanja (IP/13/474). Se jinfetħu proċeduri ta' ksur kontra kull Stat Membru li ma japplikax il-liġi tal-UE dwar l-użu tal-EHIC. Niżżel l-applikazzjoni! L-applikazzjoni tal-EHIC tagħti informazzjoni dwar il-karta, in-numri tat-telefon ta' emerġenza, it-trattamenti koperti u l-ispejjeż, kif jintalab ir-rimborż u l-punt ta' kuntatt fil-każ li tintilef il-karta. L-applikazzjoni tkopri s-27 pajjiż tal-UE, l-Islanda, il-Liechtenstein, in-Norveġja u l-Isvizzera. Hija disponibbli f'24 lingwa u l-utent jista' jaqleb minn lingwa għal oħra. L-applikazzjoni dalwaqt se tiġi adattata għall-isħubija riċenti tal-Kroazja fl-UE. L-applikazzjoni ma tiħux post l-EHIC. Għal aktar informazzjoni: Il-Karta Ewropea tal-Assigurazzjoni tas-Saħħa Il-website ta' László Andor Segwi lil László Andor fuq Twitter Abbona b'xejn għall-bulettin bil-posta elettronika tal-Kummissjoni Ewropea dwar l-impjiegi, l-affarijiet soċjali u l-inklużjoni Kuntatti: Jonathan Todd (+32 2 299 41 07) Cécile Dubois (+32 2 295 18 83) Anness: L-għadd ta' EHICs u PRCs maħruġa u fiċ-ċirkolazzjoni fl-2012 Pajjiż EHICs maħruġa fl-2012 EHICs fiċ-ċirkolazzjoni Ċertifikati ta' Tibdil Provviżorju (PRCs) Għadd ta' persuni assigurati % ta' EHICs fiċ-ċirkolazzjoni għall-popolazzjoni assigurata L-Awstrija 963,081 8,106,607 5,843 8,466,000 95.75 Il-Belġju 2,607,452 3,077,431 38,881 mhux disponibbli - Il-Bulgarija 126,107 226,514 31,785 6,269,207 3.6 L-Isvizzera 2,900,000 7,800,000 0 7,800,000 100 Ċipru 43,331 44,789 36 650,000 6.89 Ir-Repubblika Ċeka 100,000 10,000,000 8,000 10,406,849 96.09 Il-Ġermanja 0 45,000,000 0 69,909,869 64.37 Id-Danimarka 216,545 1,896,449 253 5,580,000 33.99 L-Estonja 76,689 100,005 12,172 1,237,104 8.08 Il-Ġreċja 160,939 132,593 18,027 10,000,000 13.26 Spanja 1,699,470 3,541,197 746,436 5,428,465 65.23 Il-Finlandja 623,017 1,188,595 11,686 5,390,175 22.05 Franza 5,436,031 5,436,031 1,923,934 mhux disponibbli - L-Ungerija 332,184 1,126,512 32,588 9,591,813 11.74 L-Irlanda 380,864 1,254,160 90,159 mhux disponibbli - L-Islanda 45,069 82,605 498 321,857 25.67 L-Italja 9,000,000 60,000,000 100,000 60,000,000 100 Il-Liechtenstein 9,899 37,544 96 37,544 100 Il-Litwanja 125,393 244,604 7,899 3,019,985 8.10 Il-Lussemburgu 144,428 529,403 13,850 726,351 72.88 Il-Latvja 71,295 174,019 448 2,279,036 7.64 Malta 60,934 155,788 21 205,459 75.82 Il-Pajjiżi l-Baxxi 3,519,513 6,992,233 8,365 16,733,629 41.79 In-Norveġja 717,617 1,250,000 8,890 mhux disponibbli - Il-Polonja 1,552,145 1,304,123 16,717 32,936,838 3.96 Il-Portugall 411,170 1,299,425 24,362 mhux disponibbli - Ir-Rumanija 286,553 109,210 76,827 18,290,954 0.60 L-Isvezja 1,000,000 3,000,000 8,000 mhux disponibbli - Is-Slovenja 689,090 648,463 157,661 2,313,251 28.03 Is-Slovakkja 895,691 1,849,210 106,468 5,219,751 35.43 Ir-Renju Unit 5,352,713 24,065,266 10,062 mhux disponibbli - TOTAL 39,547,220 190,672,776 3,459,964